и за да се произнесе взе предвид следното:
Производството е по реда на чл. 208 и сл. от АПК, във вр. с чл. 63, ал. 1 от 
ЗАНН.  Образувано е по касационна жалба на Н. И. Т. с адрес:Г. Р., ул.”Б. Ю.” 
№29 против Решение № 4195/18.09.2013г., постановено по н.а.х.д. № 520/2013 г. 
по описа на Районен съд-Р..
В касационната жалба се навеждат доводи,че оспореното решение е 
незаконосъобразно, постановено при съществено нарушение на процесуалните 
правила.  Иска се отмяна на първоинстанционното решение и отмяна на НП.
Ответникът – РУ”.-Г.Р., не изпраща представител и не изразява становище по 
касационната жалба.
Представителят на О. П. - Б. изразява становище за неоснователност на 
касационната жалба. 
Административен съд - Б., след анализ и преценка на събраните в 
първоинстанционното производство доказателства във връзка с доводите на 
страните, намира за установено от фактическа страна следното:
Касационната жалба като подадена в срока по чл. 211, ал. 1 от АПК и от надлежна 
страна е процесуално допустима.
Разгледана по същество същата е основателна по следните съображения:
С обжалваното решение районният съд е потвърдил като законосъобразно 
Наказателно постановление №301/14.06.2013 г. на Началника на РУ”.-Г.Р., с което 
на Н. И. Т. с адрес:Г. Р., ул.”Б. Ю.” №29 за нарушение на чл. 56 от ЗМВР и на 
основание чл..270, ал.1 от ЗМВР е наложено административно наказание „глоба” в 
размер на 50лв. За да постанови този резултат районният съд е приел,  че при 
съставянето на АУАН и издаването на НП са спазени изискванията, визирани в 
разпоредбите на чл.42 и чл.57 от ЗАНН, и не са налице формални предпоставки за 
отмяна на НП, тъй като в административнонаказателното производство не са 
допуснати съществени процесуални нарушения, които да водят  до опорочаване на 
производството. Приел е, че Т. е извършил вмененото му нарушение.
Постановеното решение е неправилно.
Направените от съда изводи за липса на допуснати при съставяне на АУАН и 
издаване на НП съществени нарушения на процесуалните правила не се споделят от 
настоящия състав на касационната инстанция. 
Касационната инстанция намира, че в процесния случай е налице нарушение на 
разпоредбите на чл.42, т.5 от ЗАНН чл.57, ал.1, т.6 от с.з. Както в АУАН, така 
и в НП е посочено, че ответникът по касационната жалба е нарушил състава на чл.
56 от ЗМВР. Цитираната като нарушена норма, обаче, съдържа три алинеи. В този 
смисъл, остава неясно за нарушението на коя от всички алинеи е ангажирана 
административно – наказателната отговорност на нарушителя. 
На следващо място е налице противоречие между фактическото описание на 
нарушението, посочената нарушена разпоредба и санкционната разпоредба. 
Санкцията е наложена на основание чл.270,ал.1 от ЗМВР, който предвижда 
налагането на глоба за лице, което не изпълни разпореждане на орган на МВР, 
направено в изпълнение на функциите му, ако извършеното не съставлява 
престъпление. Задължението за изпълнение на разпореждане на полицейски орган е 
регламентирано в чл.55,ал.3 от ЗМВР, която обаче не е посочена от органа като 
нарушена разпоредба.
Липсата на точно посочване на законовите разпоредби, които са нарушени е 
съществено процесуално нарушение, тъй като същото възпрепятства лицето, да 
разбере за какво нарушение се ангажира административно– наказателната му 
отговорност. Допуснатите нарушения са съществени и същите препятстват 
осъществяване на съдебния контрол.
По изложените съображения, настоящият състав на касационния съд намира, че 
решението на РС-Р. следва да бъде отменено, като по същество бъде отменено и 
обжалваното пред него НП.
Водим от горното и на основание чл. 222, ал. 1 от АПК, във вр. с чл. 63, ал. 1 
от ЗАНН, Административният съд-Б.

Р  Е  Ш  И  :

ОТМЕНЯ Решение № 4195/18.09.2013г., постановено по н.а.х.д. № 520/2013 г. по 
описа на Районен съд-Р., и вместо него постановява :
ОТМЕНЯ Наказателно постановление №301/14.06.2013 г. на Началника на РУ”.-Г.Р..
 Решението е окончателно.

                                                         ПРЕДСЕДАТЕЛ: /п/ Мария Тодорова

                        ЧЛЕНОВЕ: /п/ Стоянка Пишиева-Сахатчиева

/п/ Марияна Мицева

Вярно с оригинала!
М.К.